**TSE Tenisz szakosztály 2014 évi beszámolója**

Szakosztályunk működésének ötödik évét kezdtük el 2014 évben.

Létszámunk: 26 fő

2014 – ben elmaradt a februári nyílt fedett pályás versenyünk, miután a magas bérleti költséget nem tudtuk vállalni.

2014 június 28-29 -i nyílt salakpályás tiszalöki verseny helyezettjei :

Egyéni: 1. Szombati Gábor

2. Herter Bálint

3. Bozsár Tamás

Páros: 1. Kórik László – Szombati Gábor

2. Páger János – Forgács Csaba

3. Dr.Szim János-Kiss István

Szabó András – Krusóczki Tamás

2014-ben őszi keménypályás versenyt nem indítottunk.

Most is elmondhatjuk, hogy a hölgy sporttársaink az idén sem akartak versenyezni, pedig ez is plusz játék lehetőséget jelentene számukra..

A pálya ez évben is a beosztásnak és az oktatásnak megfelelően volt terhelve.

A Kabay János iskola udvarán az általunk létrehozott salakos teniszpálya bevonásával sokkal több játéklehetőség adódott ebben az évben. Igaz ez többlet karbantartási munkát is jelentett.

A 2014 évi oktatás sem az elvárásnak megfelelő létszámban valósult meg . Nagy valószínűséggel nagyobb hírverést kell biztosítani ahhoz, hogy minél többen jelentkezzenek az oktatásra.

Az oktatáshoz továbbra is a tagok által begyűjtött labdákat használták.

A teniszpályát és a pálya mögötti területet folyamatosan rendbe tartottuk, illetve a DOH – MÉH BT – vel rendbe tartattuk. Ennek költsége 90.000 Ft. volt ebben az évben.

Kapcsolatot tartunk a Hajdúnánási Teniszklubbal, mely kapcsolatot tovább kell erősíteni. Az általuk meghirdetett versenyen nagyon jól szerepeltünk.

Pályázati lehetőséget a Tiszavasvári Városért Alapítvány kiírásán túl nem találtunk. Ebben az évben az Alapítványtól 70.000 Ft-ot kaptunk a pályázatunkra. melyet pályaburkolat javításra használtunk fel.

Az önkormányzattól 100.000 Ft működési hozzájárulásban részesültünk .

Az idén 91 közösségi munkaórát fordítottunk a teniszpályánk karbantartására.

2009 évi megalakulásunk óta 2261 munkaórát teljesítettünk pályánkra és környékére.

A nagy reménnyel és bizakodással létrehozott salakos pálya csak nem hozta meg a gyerekek kedvét tenisz játékhoz. Továbbra is bízunk abban, hogy az iskolák vezetése és tanárai is - a testnevelési órák keretében - népszerűsítik ezt a szép sportot.

Beléptünk a Magyar Tenisz Szövetségbe, melynek éves tagdíja 10500 Ft.

2014-ben átadott lakótelepi játszótér térfigyelő rendszerének áram ellátása szakosztályunkon keresztül történik. Ennek a fogyasztásnak az elszámolása nem megoldott, mivel az összes költséget a szakosztály fizeti és visszatérítést még nem kaptunk az önkormányzattól.

**2014 évi költségvetés**

Bevételi terv: 308.000 Ft Tény: 709.126 Ft

Kiadási terv : 308.000 Ft Tény: 435.229 Ft

Számla egyenleg 2014.12.08-án 113.815 Ft

Készpénz egyenleg 2014.12.08-án 160.072 Ft

**2015 évi költségvetési terv:**

Bevétel: 300.000 Ft

Kiadás: 300.000 Ft

**2014 évi célkitűzéseink közül teljesültek az alábbiak:**

- Salakpályás verseny lebonyolítása.

- Pályakarbantartás

- Adogató gép karbantartás, akkumulátor beszerzés

**2015 évi feladatok célkitűzések:**

- Pályakarbantartás, javítás

- Zuhany kialakítása

- Versenyek lebonyolítása

- A teniszpálya körüli terület folyamatos rendbe tartatása

- Lehetőségeinkhez mérten nyújtsunk segítséget a Kabay János Iskola Egység udvarán lévő salakos teniszpályán a locsoló rendszer kialakításához.

- Pályázati lehetőségek felkutatása és kihasználása.

- A tenisz oktatást szélesebb körben kell reklámozni, meg kell próbálni az iskolákkal együtt megszervezni.

Tiszavasvári, 2014.december 08.

Kiss István